pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สิ้นสุดการขยายเวลายื่นแบบภาษีเงินได้นิติบุคคล สำหรับรอบระยะเวลาบัญชีปี 2562 ถึง วันที่ 31 สิงหาคม 2563
วันศุกร์ที่ 21 สิงหาคม 2563
สิ้นสุดการขยายเวลายื่นแบบภาษีเงินได้นิติบุคคล สําหรับรอบระยะเวลาบัญชีปี 2562 ถึง วันที่ 31 สิงหาคม 2563
กรมสรรพากรขอขอบคุณผู้ประกอบการ ที่ได้ยื่นแบบแสดงรายการภาษีเงินได้นิติบุคคลแล้ว ซึ่งจะดําเนินการส่ง e-mail แจ้งผู้ประกอบการที่ยังไม่ได้ยื่นแบบฯ ให้ดําเนินการยื่นแบบฯ ภายในวันที่ 31 สิงหาคม 2563 โดยแนะนําให้ยื่นแบบฯ ผ่านทางระบบอิเล็กทรอนิกส์
กรมสรรพากรขอขอบคุณผู้ประกอบการ ที่ได้ยื่นแบบแสดงรายการภาษีเงินได้นิติบุคคลแล้ว ซึ่งจะดําเนินการส่ง e-mail แจ้งผู้ประกอบการที่ยังไม่ได้ยื่นแบบฯ ให้ดําเนินการยื่นแบบฯ ภายในวันที่ 31 สิงหาคม 2563 โดยแนะนําให้ยื่นแบบฯ ผ่านทางระบบอิเล็กทรอนิกส์ได้ที่ www.rd.go.th หากมีการขอคืนภาษีให้ขอคืนภาษีผ่านระบบ PromptPay ซึ่งจะช่วยทําให้ผู้เสียภาษีได้รับภาษีคืนด้วยความสะดวก
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ในช่วงที่ผ่านมาเกิดวิกฤตจากการแพร่ระบาดของโรคติดเชื้อไวรัสโคโรนา 2019 (COVID - 19) ส่งผลกระทบในการดําเนินกิจการของผู้ประกอบการ กรมสรรพากรจึงได้มีมาตรการ “เลื่อน” โดยการขยายเวลาการยื่นแบบแสดงรายการภาษีเงินได้นิติบุคคล (ภ.ง.ด.50 หรือ ภ.ง.ด.55) สําหรับรอบระยะเวลาบัญชีปี 2562 ถึงวันที่ 31 สิงหาคม 2563 จากข้อมูลปัจจุบันจนถึงวันที่ 17 สิงหาคม 2563 มีผู้ประกอบการยื่นแบบแสดงรายการแล้วรวม 313,262 ราย ซึ่งยังมีผู้ประกอบการอีก 258,898 ราย ยังไม่ได้ยื่นแบบแสดงรายการ (สถิติผู้ยื่นแบบ ภ.ง.ด.50 หรือ ภ.ง.ด.55 ในรอบระยะเวลาบัญชีปี 2561 ที่ผ่านมา รวมจํานวน 572,160 ราย) จึงขอเชิญชวนผู้ประกอบการ มูลนิธิและสมาคม ให้ยื่นแบบฯ ผ่านทางระบบอิเล็กทรอนิกส์ ตามโครงการ “ทําธุรกรรมภาษีที่บ้าน” (TAX from Home) ซึ่งจะช่วยให้การทําธุรกรรมภาษี เป็นเรื่องง่ายที่ www.rd.go.th ทั้งการลงทะเบียน (e-Registration) การยื่นแบบฯ และนําส่งเอกสารที่เกี่ยวข้อง ( e-Filing ) การชําระภาษี ( e-Payment ) และการขอคืนเงินภาษี (e-Refund) ที่สะดวก รวดเร็ว ปลอดภัย ซึ่งเป็นการสนับสนุนการป้องกันการกลับมาแพร่กระจายใหม่ของโรคติดเชื้อไวรัสโคโรนา 2019 (COVID - 19) ตามมาตรการให้คงระยะห่างทางสังคม (Social Distancing) ได้อย่างมีประสิทธิภาพ ”
โฆษกกรมสรรพากร กล่าวเพิ่มเติมว่า “TAX from Home ทําให้สามารถประกอบธุรกิจได้ง่ายขึ้น และเป็นการทําธุรกรรมภาษีแบบ Social Distancing ไม่จําเป็นต้องเจอหน้า ไม่มีการรับส่งเอกสาร ไม่มีการจับธนบัตรหรือเช็ค ไม่มีการสัมผัสใดๆซึ่งกันและกัน จึงขอเชิญชวนคนไทยร่วมมือร่วมใจใช้ TAX from Home เพื่อสนับสนุนให้ประเทศไทยปลอดจากโรคติดเชื้อไวรัสโคโรนา 2019 (COVID - 19) ตลอดไป”
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร. 1161 หรือที่สํานักงานสรรพากรทุกแห่งทั่วประเทศ
กรมสรรพากร สํานักงานเลขานุการกรม กรมสรรพากร
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-สธ.แนะอาหารสร้างระบบภูมิคุ้มกัน สู้โควิด-19 [กระทรวงสาธารณสุข]
วันพฤหัสบดีที่ 30 เมษายน 2563
สธ.แนะอาหารสร้างระบบภูมิคุ้มกัน สู้โควิด-19 [กระทรวงสาธารณสุข]
สธ.แนะอาหารสร้างระบบภูมิคุ้มกัน สู้โควิด-19
กระทรวงสาธารณสุข แนะประชาชนรับประทานอาหารที่มีวิตามินสูง และมีแร่ธาตุที่ช่วยสร้างเสริมภูมิคุ้มกันร่างกาย เช่น ฝรั่ง มะขามป้อม เงาะ ผักคะน้า มะระขี้นก ปลา เนื้อสัตว์ ไข่ นม กะเพรา ย้ํากินร้อน ช้อนกลางส่วนตัว ล้างมือ ป้องกันโรคโควิด 19
บ่ายวันนี้ (30 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดีกรมอนามัย กล่าวว่า จากการคาดการณ์ของผู้เชี่ยวชาญ นักวิชาการ คาดว่าเราจะยังต้องอยู่กับสถานการณ์โรคติดเชื้อไวรัสโคโรนา 2019 (โควิด 19) ไปจนกว่าจะมีวัคซีนป้องกันโรค ประชาชนจึงต้องปรับการใช้ชีวิตในวิถีใหม่ (New Normal) นอกจากการเว้นระยะห่างทางสังคม สวมหน้ากากอนามัยหรือหน้ากากผ้า กินร้อน ช้อนกลางส่วนตัว ล้างมือบ่อยๆ เพื่อป้องกันการติดเชื้อ และสิ่งสําคัญคือการดูแลตนเองให้มีสุขภาพแข็งแรง ออกกําลังกาย พักผ่อนให้เพียงพอ กินอาหารถูกหลักโภชนาการทุกกลุ่มวัย แนะนําให้มีความหลากหลาย มีผักผลไม้ทุกมื้อ ในเด็กให้กินนมจืดวันละ 1-2 แก้ว และเด็กทารกกินนมแม่
แพทย์หญิงพรรณพิมลกล่าวต่อว่า ขอให้เลือกกินอาหารที่มีวิตามิน เกลือแร่สูง เพื่อเสริมสร้างระบบภูมิคุ้มกันของร่างกาย ได้แก่วิตามินซีซึ่งร่างกายไม่สามารถสังเคราะห์ได้เอง ช่วยการทํางานของเม็ดเลือดขาว ขจัดเชื้อโรค ต้านภูมิแพ้ ลดการระคายเคืองเยื่อบุทางเดินหายใจ ลดการจาม น้ํามูกไหล มีมากในผักผลไม้ เช่น ฝรั่ง มะขามป้อม มะขามเทศ เงาะ พริกหวานแดง พริกหวานเขียว ผักคะน้า บรอกโคลี มะระขี้นก และวิตามินอีเป็นสารต้านอนุมูลอิสระ ป้องกันกรดไขมันไม่อิ่มตัวและส่วนประกอบเยื่อหุ้มเซลล์ของอวัยวะในร่างกายถูกทําลาย มีมากน้ํามันดอกทานตะวัน น้ํามันดอกคําฝอย น้ํามันปาล์ม น้ํามันรําข้าว ถั่วลิสง ไข่ไก่ รวมทั้งวิตามินดีซึ่งจําเป็นต่อการทํางานของระบบภูมิคุ้มกัน พบใน เห็ดหอม ปลาทับทิม ปลาตะเพียน ปลาแซลมอน ปลานิล ไข่แดง และในแสงแดด
สําหรับแร่ธาตุได้แก่ซีลีเนียมช่วยอนุมูลอิสระที่ทําอันตรายต่อเซลล์หรือเปลี่ยนแปลงเซลล์ปกติให้กลายเป็นเซลล์มะเร็ง และเสริมการทํางานของวิตามินซี และวิตามินอี ช่วยควบคุมระดับฮอร์โมนไทรอยด์ พบในปลาทูสด ไข่ ปลาจาระเม็ดสด เนื้อปูต้มสุก หากขาดซีลีเนียมจะติดเชื้อได้ง่าย และแร่ธาตุที่จําเป็นอีกชนิดหนึ่งคือสังกะสีช่วยควบคุมการทํางานของเอนไซม์ที่สร้างภูมิคุ้มกันโรคและการเจริญเติบโต พบมากในเนื้อสัตว์สันใน และเครื่องในสัตว์ หอยนางรม ไข่ นม ปลา
นอกจากนี้ แนะนําเมนูชูสุขภาพช่วยเสริมภูมิต้านทานที่มีใบกะเพราและพริกขี้หนูเป็นส่วนประกอบ เช่น ผัดกะเพราปลา ไข่เจียวกะเพรา ต้มยําปลาทู สปาเกตตีขี้เมาทะเล เป็นต้น โดยกะเพรามีฤทธิ์ต้านอนุมูลอิสระ ต้านการอักเสบ ลดปวด ต้านเชื้อแบคทีเรีย ลดน้ําตาลในเลือด และลดความเสี่ยงเกิดมะเร็ง ส่วนพริก มีวิตามินซีสูง กระตุ้นความอยากอาหาร ลดระดับน้ําตาลและไขมันในเลือด ช่วยการเผาผลาญพลังงาน และบํารุงสายตา
**************************************
30 เมษายน 2563
รัฐบาลไทย-ข่าวทำเนียบรัฐบาล-"สำนักงานสลากฯ" เตือนผู้รับซื้อสลากอย่าประมาท แนะนำตรวจสอบให้ละเอียดก่อนรับซื้อสลาก
วันพฤหัสบดีที่ 22 กุมภาพันธ์ 2561
"สํานักงานสลากฯ" เตือนผู้รับซื้อสลากอย่าประมาท แนะนําตรวจสอบให้ละเอียดก่อนรับซื้อสลาก
กรรมการและโฆษกคณะกรรมการสลากกินแบ่งรัฐบาล เปิดเผยผู้สื่อข่าวถึงกรณีที่มีผู้นําสลากปลอมมาขึ้นรางวัล ที่ จ. สมุทรสาคร ทําให้มีผู้เสียหาย
วันนี้ (21 กุมภาพันธ์ 2561) เวลาประมาณ 13.00 น. ที่สํานักงานสลากกินแบ่งรัฐบาล สนามบินน้ํา นายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล เปิดเผยผู้สื่อข่าวถึงกรณีที่มีผู้นําสลากปลอมมาขึ้นรางวัล ที่ จ. สมุทรสาคร ทําให้มีผู้เสียหาย ว่า ขณะนี้อยู่ระหว่างการตรวจสอบข้อเท็จจริงเกี่ยวกับเรื่องดังกล่าว จากการสันนิษฐานเบื้องต้น คาดว่าจะเป็นการนําสลากที่ตัดแปะแก้ไขตัวเลขและคิวอาร์โค้ด มาขึ้นเงินรางวัล ประกอบกับมีการนํามาขึ้นรางวัลหลายใบพร้อมกัน ทําให้ผู้รับซื้อรางวัลอาจไม่ได้ตรวจสอบสลากทุกใบอย่างละเอียด จึงขอให้ผู้มีอาชีพรับซื้อรางวัลโปรดใช้ความระมัดระวังและตรวจสอบสลากด้วยความรอบคอบ สํานักงานสลากฯ จะเร่งตรวจสอบ หากพบผู้กระทําผิดก็พร้อมจะประสานเจ้าหน้าที่ตํารวจให้ดําเนินการตามกฎหมาย
โฆษกคณะกรรมการสลากฯ กล่าวว่า ขณะนี้มีมิจฉาชีพมากขึ้น ขอให้ผู้ประกอบอาชีพรับซื้อรางวัล ใช้ความระมัดระวังตรวจสอบสลากอย่างละเอียดถี่ถ้วนมากขึ้น โดยในเบื้องต้นให้ใช้วิธีการเปรียบเทียบกับสลากของจริงของสํานักงานสลากกินแบ่งรัฐบาลในงวดนั้น ๆ เพื่อหาความแตกต่างกับสลากที่ต้องการตรวจพิสูจน์ เช่น ตรวจดูคุณลักษณะทั่วไปของสลาก คือความหนาบางของกระดาษ รูปภาพสลาก ขนาดของตัวเลข และขนาดของตัวอักษร และตรวจสอบคุณลักษณะพิเศษของสลาก โดยให้สังเกตว่ากระดาษที่ใช้พิมพ์สลากจะมีลายน้ําในเนื้อกระดาษเมื่อส่องกับแสงไฟสีขาว หรือแสงสว่างจะมองเห็นลายน้ํารูปนกวายุภักษ์ในเนื้อกระดาษ และเมื่อส่องกับแสงไฟสีม่วง(แสงยูวี) จะมองเห็นเส้นไหม และเส้นที่พาดผ่านตัวเลขมีลักษณะเรืองแสง หรืออาจใช้น้ําสะอาดมาถูบนสลาก ซึ่งหมึกที่ใช้พิมพ์ตัวเลขสลากของจริงเมื่อถูกน้ําจะไม่ละลาย
นอกจากนี้ ยังสามารถใช้วิธีตรวจหาร่องรอยการแก้ไข หรือการตัดแปะตัวเลขบนสลากได้โดยใช้กล้องหรือแว่นขยายส่องบริเวณจุดที่สงสัยว่าจะมีการแก้ไข เช่น บริเวณหมายเลขสลาก หรืองวดวันที่ โดยนําตัวเลขจากฉบับอื่นมาปะทับบนตัวเลขที่ไม่ต้องการ หรือตัวเลขที่ไม่ถูกรางวัลเพื่อให้ได้หมายเลขตรงกับสลากที่ถูกรางวัล รวมทั้งการแก้ไขด้วยวิธีขูด ลบ ลอก ตัวเลขเดิมที่ไม่ต้องการออก แล้วนําตัวเลขจากสลากฉบับอื่นมาปะแทนเพื่อให้ได้หมายเลขตรงกับสลากที่ถูกรางวัล เป็นต้น
นอกจากการตรวจสอบสลากอย่างรอบคอบแล้ว ขอแนะนําให้มีการเฝ้าระวังเพิ่มเติม โดยการขอให้ผู้มาขึ้นเงินรางวัลแสดงบัตรประจําตัวประชาชน เพื่อตรวจดูว่าเป็นบุคคลเดียวกันหรือไม่ พร้อมถ่ายสําเนาบัตรประจําตัวประชาชน รวมทั้งหมายเลขโทรศัพท์ติดต่อได้ไว้หลังสลาก โดยให้ผู้รับรางวัลลงลายมือชื่อไว้ หรือหากไม่สามารถเขียนหนังสือได้ให้พิมพ์ลายนิ้วมือ หรือถ่ายภาพผู้นําสลากมาขึ้นเงินรางวัลคู่กับตัวสลาก ตลอดจนถ่ายเอกสารสําเนาบัตรประชาชน รวมทั้งการติดตั้งกล้องวงจรปิดในบริเวณที่รับซื้อรางวัล การดําเนินการต่าง ๆ เหล่านี้ จะช่วยคัดกรอง และป้องกันผู้ที่คิดจะนําสลากปลอมหรือสลากแก้ไขตัวเลข ไม่ให้มาหลอกขึ้นเงินรางวัลได้ สําหรับผู้กระทําหรือผู้นําสลากปลอมแปลงหรือแก้ไขตัวเลขไปใช้ขอรับรางวัลที่สํานักงานสลากกินแบ่งรัฐบาลหรือที่อื่นใด มีความผิดอาจถูกดําเนินคดีอาญา ที่มีโทษจําคุกตั้งแต่หกเดือนถึงห้าปี และปรับตั้งแต่หนึ่งหมื่นบาทถึงหนึ่งแสนบาท ด้วย โฆษกคณะกรรมการสลากฯ กล่าวในที่สุด
รัฐบาลไทย-ข่าวทำเนียบรัฐบาล-ปลัดกอบชัยฯ นำคณะผู้บริหารและเจ้าหน้าที่ตรวจคัดกรองไวรัสโคโรน่า (โควิด-19)
วันอังคารที่ 3 มีนาคม 2563
ปลัดกอบชัยฯ นําคณะผู้บริหารและเจ้าหน้าที่ตรวจคัดกรองไวรัสโคโรน่า (โควิด-19)
นายกอบชัย สังสิทธิสวัสดิ์ ปลัดกระทรวงอุตสาหกรรม นําคณะผู้บริหารและเจ้าหน้าที่ตรวจคัดกรองไวรัสโคโรน่า (โควิด-19)  ณ หน้าลิฟท์ ชั้น 1 อาคารสํานักงานปลัดกระทรวงอุตสาหกรรม
วันนี้ (3 มีนาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม นําคณะผู้บริหารและเจ้าหน้าที่ตรวจคัดกรองไวรัสโคโรน่า  (โควิด-19) ก่อนเข้าทํางาน พร้อมด้วย นายภานุวัฒน์ ตริยางกูรศรี นางวรวรรณ  ชิตอรุณ รองปลัดกระทรวงอุตสาหกรรม คณะผู้บริหาร ข้าราชการและเจ้าหน้าที่ ณ หน้าลิฟท์ ชั้น 1 อาคารสํานักงานปลัดกระทรวงอุตสาหกรรม
โดย สปอ.ได้จัดตั้งจุดคัดกรองตรวจวัดอุณหภูมิ ให้กับข้าราชการ เจ้าหน้าที่ และประชาชนที่มาติดต่อราชการ พร้อมจัดเตรียมเจลอนามัยล้างมือ ณ บริเวณหน้าลิฟท์ทุกชั้น นอกจากนี้ สปอ. ยังเพิ่มการดูแลสุขอนามัยของสถานที่เพิ่มเติม โดยจัดให้มีการทําความสะอาดพื้นที่ พร้อมใช้แอลกอฮอล์เช็ดบริเวณพื้นผิวสัมผัส อาทิ ภายในห้องประชุม เก้าอี้ มือจับประตู ราวบันได ปุ่มกดลิฟต์ เป็นประจําทุกวันเพื่อป้องกันไวรัสโคโรน่า (โควิด-19)
# สํานักงานปลัดกระทรวงอุตสาหกรรม
# ชวนล้างมือก่อนเข้ารับบริการ
# มั่นใจห่างไกลโควิด
# สร้างมาตรฐาน สุขอนามัย
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 31 กรกฎาคม 2561
วันอังคารที่ 31 กรกฎาคม 2561
สรุปข่าวการประชุมคณะรัฐมนตรี 31 กรกฎาคม 2561
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-ถ้ามีการนอนในห้องแอร์ร่วมกับผู้ติดเชื้อไวรัสโควิด-19 แต่นอนห่างกัน 2 เมตร จะมีความเสี่ยงติดเชื้อหรือไม่ ??
วันอาทิตย์ที่ 17 พฤษภาคม 2563
ถ้ามีการนอนในห้องแอร์ร่วมกับผู้ติดเชื้อไวรัสโควิด-19 แต่นอนห่างกัน 2 เมตร จะมีความเสี่ยงติดเชื้อหรือไม่ ??
นอนในห้องแอร์ร่วมกับผู้ติดเชื้อมีความเสี่ยงหรือไม่
Q : ถ้ามีการนอนในห้องแอร์ร่วมกับผู้ติดเชื้อไวรัสโควิด-19 แต่นอนห่างกัน 2 เมตร จะมีความเสี่ยงติดเชื้อหรือไม่ ??
A : มีความเสี่ยง เพราะการอยู่ร่วมกันในห้องที่มีสภาพแวดล้อมปิดเป็นระยะเวลานาน ทิศทางการไหลเวียนอากาศในระบบแอร์อาจทําให้เชื้อกระจายสู่กันได้
รัฐบาลไทย-ข่าวทำเนียบรัฐบาล-ขับเคลื่อนโครงการทุนการศึกษาเฉลิมราชกุมารี ระยะที่ 2
วันอังคารที่ 22 พฤศจิกายน 2559
ขับเคลื่อนโครงการทุนการศึกษาเฉลิมราชกุมารี ระยะที่ 2
กระทรวงศึกษาธิการ ประชุมเตรียมดําเนินโครงการทุนการศึกษาเฉลิมราชกุมารี ระยะที่ 2 เริ่มพฤษภาคม 2560 ตั้งแต่ระดับ ม.ปลาย-ปวช. ถึงปริญญาตรี ได้รับสูงสุด 55000 บาท/คน/ปี เป็นทุนแบบให้เปล่า มุ่งเน้นให้เด็กที่มีฐานะยากจน เพื่อสร้างโอกาสทางการศึกษาและลดช่องว่
เมื่อวันพฤหัสบดีที่ 17 พฤศจิกายน 2559 ณ ห้องประชุมสํานักงานคณะกรรมการการอาชีวศึกษา,พล.อ.ดาว์พงษ์ รัตนสุวรรณ รัฐมนตรีว่าการกระทรวงศึกษาธิการ เป็นประธานการประชุมคณะกรรมการอํานวยการโครงการทุนการศึกษาเฉลิมราชกุมารี ครั้งที่ 1/2559 โดยมีคณะกรรมการอํานวยการฯ, ผู้ทรงคุณวุฒิ และผู้แทนจากกรมบัญชีกลาง, สํานักงบประมาณ, กองบัญชาการตํารวจตระเวนชายแดน, สํานักงานพระพุทธศาสนาแห่งชาติ และกระทรวงสาธารณสุข เข้าร่วมประชุม
รมว.ศึกษาธิการ กล่าวว่า ที่ประชุมได้รับทราบการรายงานผลการดําเนินโครงการทุนการศึกษาเฉลิมราชกุมารี ของกระทรวงศึกษาธิการระยะที่ 1 ระหว่างปีการศึกษา 2547-2558ในประเด็นสําคัญ เช่น พบว่ามีเด็กที่เรียนไม่จบหรือไม่ศึกษาต่อจนถึงระดับปริญญาตรี เพื่อออกมาประกอบอาชีพหาเงินจุนเจือครอบครัว ซึ่งส่วนมากเป็นเด็กที่เรียนสายอาชีพ ส่งผลให้มีเงินงบประมาณเหลือจ่ายจากการที่เด็กซึ่งได้รับทุนไปแล้วไม่ศึกษาต่อ จึงขอให้ฝ่ายเลขานุการและฝ่ายกฎหมายนําไปพิจารณาว่า ควรมีแนวทางดําเนินการงบประมาณส่วนที่เหลือจ่ายได้อย่างไรบ้าง เพื่อไม่ให้ขัดกับข้อกฎหมายหรือขัดกับมติคณะรัฐมนตรีที่อนุมัติงบประมาณในโครงการดังกล่าวไว้แล้ว
นอกจากนี้ ที่ประชุมได้พิจารณาการดําเนินโครงการทุนการศึกษาเฉลิมราชกุมารีในระยะที่ 2 (พ.ศ.2560-2576) ตั้งแต่เดือนพฤษภาคมปีหน้าโดยมีวัตถุประสงค์เพื่อเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี ในโอกาสฉลองพระชนมายุ 5 รอบ 2 เมษายน 2558 จะเริ่มโครงการในปีการศึกษา 2560 จนถึงปีการศึกษา 2576ซึ่งจะจัดสรรสัดส่วนการให้ทุนการศึกษาจํานวน 10 รุ่นปีละ 600 ทุน รวม 6,000 ทุนในสังกัดสํานักงานคณะกรรมการการอาชีวศึกษา (สอศ.)คิดเป็นสัดส่วนร้อยละ50,สํานักงานคณะกรรมการการศึกษาขั้นพื้นฐาน (สพฐ.) ร้อยละ35และสํานักงานพระพุทธศาสนาแห่งชาติร้อยละ15
สําหรับจํานวนเงินที่จะจัดสรรให้กับนักเรียนในระดับชั้นต่าง ๆ นั้นได้ปรับเพิ่มอัตราทุนการศึกษาในระดับมัธยมศึกษาตอนปลายเป็น 25,000 บาทต่อคน/ปี, ระดับ ปวช. 30,000 บาทต่อคน/ปี, ระดับ ปวส. 55,000 บาทต่อคน/ปี และระดับปริญญาตรี 55,000 บาทต่อคน/ปีทั้งนี้ หากเด็กที่เรียนสายสามัญและมีความต้องการย้ายไปเรียนสายอาชีพในระดับ ปวส. ก็จะยังคงได้รับทุนการศึกษาเช่นเดิม พร้อมมีระบบติดตามทุนการศึกษาเช่นเดิม
รมว.ศึกษาธิการ กล่าวด้วยว่า กระทรวงศึกษาธิการได้มีโอกาสดําเนินงานโครงการดังกล่าวระยะที่1เพื่อถวายแด่สมเด็จพระเทพรัตนราชสุดาฯ สยามบรมราชกุมารี ซึ่งพระองค์ทรงพอพระทัยกับผลการดําเนินงานโครงการดังกล่าว ซึ่งทุนการศึกษานี้เป็นทุนให้เปล่า ไม่มีการใช้หนี้ ไม่มีบทลงโทษ และมุ่งเน้นให้ทุนการศึกษากับเด็กที่มีฐานะยากจน จึงถือเป็นการให้โอกาสทางการศึกษาและลดช่องว่างทางการศึกษาในสังคมไทยอีกด้วย
รัฐบาลไทย-ข่าวทำเนียบรัฐบาล-“บิ๊กบี้” ติดดาวผู้ผ่านมาตรฐานช่างไฟฟ้า สร้างใบเบิกทาง สร้างความเชื่อมั่นผู้ประกอบการ
วันเสาร์ที่ 3 มิถุนายน 2560
“บิ๊กบี้” ติดดาวผู้ผ่านมาตรฐานช่างไฟฟ้า สร้างใบเบิกทาง สร้างความเชื่อมั่นผู้ประกอบการ
​รมว.แรงงาน ติดดาวเครื่องหมายผู้ผ่านการทดสอบมาตรฐานฝีมือสาขาช่างไฟฟ้า จํานวน 10 คน สร้างความมั่นใจให้สถานประกอบการจ้างแรงงานที่มีมาตรฐาน พร้อมจูงใจให้แรงงานหันมาเข้าสู่กระบวนการทดสอบมาตรฐานฝีมือก่อนเข้าทํางานในสถานประกอบการ
พลเอก ศิริชัย ดิษฐกุล รัฐมนตรีว่าการกระทรวงแรงงานเป็นประธานในพิธีมอบเครื่องหมายแก่ผู้ผ่านการทดสอบมาตรฐานฝีมือแรงงานแห่งชาติ (ดาวเงิน 6 แฉก) ระดับ 1-3 ณ บริษัท ช ทวี จํากัด (มหาชน) ผู้นําอุตสาหกรรมยานยนต์เพื่อการพาณิชย์ จํานวน 10 คน ซึ่งกระทรวงแรงงาน โดยกรมพัฒนาฝีมือแรงงาน ได้กําหนดให้นํามาตรฐานฝีมือแรงงานมาขับเคลื่อนนโยบายด้านการพัฒนาฝีมือแรงงานสําหรับปี 2560 รองรับการเข้าสู่ไทยแลนด์ 4.0 โดยใช้มาตรฐานฝีมือแรงงานแห่งชาติเป็นกลไกขับเคลื่อน ส่งเสริมให้แรงงานทุกระดับเข้าสู่การพัฒนาและทดสอบมาตรฐานฝีมือแรงงาน สําหรับโครงการแรงงานติดดาว กรมพัฒนาฝีมือแรงงานได้ดําเนินการเพื่อสร้างแรงกระตุ้นและจูงใจให้แรงงานทุกคนเข้าสู่กระบวนการทดสอบมาตรฐานฝีมือแรงงานแห่งชาติ และเป็นการประกันคุณภาพจากกรมพัฒนาฝีมือแรงงาน กระทรวงแรงงาน สามารถสร้างความมั่นใจให้กับสถานประกอบกิจการในการจ้างแรงงานที่มีมาตรฐาน โดยเชื่อมั่นว่า ผู้ที่ผ่านการทดสอบมาตรฐานฝีมือแรงงานแห่งชาติ จะเป็นฟันเฟืองหลักในการสร้างคน สร้างงาน สร้างอาชีพ สร้างรายได้ และเป็นส่วนหนึ่งในการพัฒนากําลังแรงงานของชาติ เพื่อก้าวสู่ไทยแลนด์ 4.0 ได้อย่างมั่นคงในอนาคต ทั้งนี้ สถาบันพัฒนาฝีมือแรงงาน 6 ขอนแก่น ได้ร่วมมือกับบริษัท ช ทวี จํากัด (มหาชน) ดําเนินการทดสอบมาตรฐานฝีมือแรงงานแห่งชาติ ให้กับพนักงานในสาขาช่างเชื่อมไฟฟ้าอาร์คโลหะด้วยมือระดับ 1 ระดับ 2 และระดับ 3 ซึ่งถือเป็นนโยบายของรัฐบาลและรัฐมนตรีว่าการกระทรวงแรงงาน ที่ได้เน้นย้ําให้ดําเนินการพัฒนาฝีมือแรงงานของช่างไทย ให้ได้ทั้งปริมาณและคุณภาพ และเพิ่มศักยภาพให้มีมาตรฐานเป็นที่ยอมรับทั้งในระดับชาติและระดับสากล เพื่อก้าวไปสู่การแข่งขันได้ในระดับโลก
​จากนั้นรัฐมนตรีว่าการกระทรวงแรงงานได้เยี่ยมชมศูนย์เสริมสร้างแรงงานทํางานปลอดภัยด้วยการฝึกฝนจากการปฏิบัติจริง ณ บริษัท ฟินิคซ พัลพ แอนด์ เพเพอร์ จํากัด (มหาชน) อ.น้ําพอง จ.ขอนแก่น ผู้ผลิตกระดาษ Idea Green ซึ่งเป็นสถานประกอบการที่ทํางานเป็นมิตรกับสิ่งแวดล้อม สอดคล้องกับนโยบายของรัฐมนตรีว่าการกระทรวงแรงงาน ที่ให้ความสําคัญเกี่ยวกับเรื่อง Green Jobs ในประเทศไทย ซึ่งการทํางานจะคํานึงถึงสิ่งแวดล้อม โดยถือเป็นแนวปฏิบัติของทุกหน่วยงานในสังกัดกระทรวงแรงงาน ทั้งนี้ รมว.แรงงานยังได้เป็นประธานเปิดป้ายศูนย์จัดการภาวะเหตุฉุกเฉินและชมการสาธิตการฝึกสอนดับเพลิงชั้นสูงอีกด้วย เพื่อมุ่งเน้นให้สถานประกอบการตระหนักถึงความปลอดภัยของพนักงานในการลดการประสบอันตรายจากอัคคีภัย และสารเคมีอันตราย ซึ่งจะเป็นการบูรณาการทํางานระหว่างภาครัฐ สถานประกอบการภาคเอกชนตามโครงการความปลอดภัยและอาชีวนามัยของประเทศไทย (Safety Thailand) อีกด้วย
--------------------------------------------
กลุ่มงานโฆษกและการข่าว
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร– ภาพ/
2 มิถุนายน 2560
รัฐบาลไทย-ข่าวทำเนียบรัฐบาล-รองนายกฯ อนุทิน ร่วมเป็นพยานในพิธีลงนาม MOU พม. ร่วมกับ สธ. พัฒนาระบบการดูแลทางจิตใจกับกลุ่มเป้าหมายในสถานรองรับการดูแลผู้ประสบปัญหาทางสังคม
วันจันทร์ที่ 23 กันยายน 2562
รองนายกฯ อนุทิน ร่วมเป็นพยานในพิธีลงนาม MOU พม. ร่วมกับ สธ. พัฒนาระบบการดูแลทางจิตใจกับกลุ่มเป้าหมายในสถานรองรับการดูแลผู้ประสบปัญหาทางสังคม
รองนายกฯ อนุทิน ร่วมเป็นพยานในพิธีลงนาม MOU พม. ร่วมกับ สธ. พัฒนาระบบการดูแลทางจิตใจกับกลุ่มเป้าหมายในสถานรองรับการดูแลผู้ประสบปัญหาทางสังคม
วันนี้ (23 ก.ย. 60) เวลา 09.00 น. ณ ตึกนารีสโมสร ทําเนียบรัฐบาล นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข พร้อมด้วย นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ เป็นพยานในพิธีลงนามบันทึกความเข้าใจ (MOU) เพื่อการเสริมสร้างทักษะและเพิ่มความรู้ด้านจิตวิทยาแก่บุคลากรกระทรวงการพัฒนาสังคมและความมั่นคงของมนุษย์ ในการดูแลผู้ประสบปัญหาทางสังคมระหว่างกระทรวงสาธารณสุข (สธ.) กับกระทรวงการพัฒนาสังคมและความมั่นคงของมนุษย์ (พม.)        โดยมีนายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ และ นายสุขุม กาญจนพิมาย ปลัดกระทรวงสาธารณสุข เป็นผู้ลงนาม
รองนายกรัฐมนตรี กล่าวว่า การลงนามบันทึกความเข้าใจในครั้งนี้ มีวัตถุประสงค์เพื่อสร้างความร่วมมือกันระหว่างภาครัฐในการยกระดับคุณภาพชีวิตและจิตใจของกลุ่มเป้าหมายผู้ประสบปัญหาทางสังคม ในการพัฒนาระบบการดูแลทางจิตใจกับกลุ่มเป้าหมายในสถานรองรับ ให้มีประสิทธิภาพ มีแนวทางปฏิบัติที่ชัดเจนเพื่อประโยชน์ในการฟื้นฟูสภาพจิตใจ และการให้ความคุ้มครองช่วยเหลือทางจิตใจให้มีคุณภาพชีวิตที่ดีขึ้น ส่งเสริมสนับสนุนและพัฒนาบุคลากรในสังกัดกระทรวง พม. ให้มีความรู้เพิ่มพูนทักษะในการปฏิบัติงานและสามารถเป็นวิทยากรด้านจิตวิทยา เพื่อแลกเปลี่ยนให้ความรู้กับบุคลากรอื่นในหน่วยงาน และส่งต่อแรงบันดาลใจให้กลุ่มเป้าหมายในสถานรองรับ เกิดแรงบันดาลใจในการช่วยเหลือตนเองและครอบครัวได้อย่างปกติ
พร้อมกันนี้ รองนายกรัฐมนตรี กล่าวชื่นชมและขอบคุณกระทรวงการพัฒนาสังคมและความมั่นคงของมนุษย์ที่ช่วยดําเนินการเร่งรัดให้เกิดโครงการความร่วมมือนี้ขึ้นมาเพื่อเพิ่มประสิทธิภาพและยกระดับการให้บริการประชาชนและผู้รับบริการอย่างมีประสิทธิภาพ โดยเฉพาะกลุ่มเป้าหมายของกระทรวง พม. ได้แก่ เด็ก เยาวชน สตรี คนพิการ ผู้สูงอายุ และคนไร้ที่พึ่ง รวมทั้งผู้ที่ประสบปัญหาทางสังคม ซึ่งการขับเคลื่อนงานดังกล่าวให้ประสบผลสําเร็จ จําเป็นต้องอาศัยความรู้ความสามารถด้านสังคมสงเคราะห์และด้านจิตวิทยาของผู้ปฏิบัติงาน ในการคุ้มครองและเยียวยาผู้ประสบปัญหาทางสังคมโดยเฉพาะด้านจิตใจ ซึ่งกระทรวงสาธารณสุข โดยกรมสุขภาพจิต จะดําเนินการจัดทําหรือเสนอหลักสูตรเพื่อใช้อบรมบุคลากรของกระทรวง พม. ที่ปฏิบัติงานดูแลกลุ่มเป้าหมาย ทั้งในและนอกสถานรองรับ ความรู้ที่เกี่ยวกับทักษะด้านจิตวิทยาการเสริมสร้างแรงจูงใจในการปฏิบัติงาน รวมถึงสนับสนุนวิทยากรในการให้ความรู้ ฝึกปฏิบัติและให้คําปรึกษาทางด้านจิตวิทยาต่อไป
.....................
กลุ่มประชาสัมพันธ์และเผยแพร่
รัฐบาลไทย-ข่าวทำเนียบรัฐบาล-นายกฯ ยินดีศรีสะเกษคว้าแชมป์โลก WBC  แนะเยาวชนดูเป็นแบบอย่างเพื่อสร้างความสำเร็จ
วันพุธที่ 22 มีนาคม 2560
นายกฯ ยินดีศรีสะเกษคว้าแชมป์โลก WBC  แนะเยาวชนดูเป็นแบบอย่างเพื่อสร้างความสําเร็จ
แนะเยาวชนดูเป็นแบบอย่างเพื่อสร้างความสําเร็จ
เมื่อวันที่ 19 มี.ค.60 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี แสดงความยินดีกับศรีสะเกษ นครหลวงโปรโมชั่น ที่คว้าเข็มขัดแชมป์มวยโลก WBC รุ่นซุปเปอร์ฟลายเวต 115 ปอนด์ ได้สําเร็จ ด้วยการเอาชนะ โรมัน กอนซาเลซ ผู้ที่ไม่เคยแพ้ใครจากสถิติชก 46 ครั้ง ถือเป็นประวัติศาสตร์ที่โลกจะต้องจารึกไว้
“ท่านนายกฯ ชื่นชมศรีสะเกษ ที่มีความมุ่งมั่นและขึ้นชกอย่างไม่หวั่นเกรงคู่ต่อสู้ แสดงให้เห็นถึงจิตใจที่เข้มแข็งเด็ดเดี่ยว จนสามารถเอาชนะอดีตแชมป์โลกได้เป็นที่ประจักษ์ของชาวโลกในวันนี้ ซึ่งทั้งหมด เป็นผลมาจากความมุมานะในการฝึกฝนและความพร้อมทั้งร่างกายและจิตใจ"
ทั้งนี้ นายกรัฐมนตรี อยากให้เยาวชนไทยดูความสําเร็จของศรีสะเกษเป็นแบบอย่าง โดย แม้อุปสรรคจะยิ่งใหญ่เพียงใด แต่หากคนเรามีความพยายามและเตรียมพร้อมอย่างเต็มที่ ก็จะก้าวไปสู่ความสําเร็จได้ในที่สุด
รัฐบาลไทย-ข่าวทำเนียบรัฐบาล-สธ. เตือน อย่าหลงเชื่อสรรพคุณยาลดความอ้วนบนโลกออนไลน์ เสี่ยงอันตรายถึงชีวิต
วันพฤหัสบดีที่ 23 สิงหาคม 2561
สธ. เตือน อย่าหลงเชื่อสรรพคุณยาลดความอ้วนบนโลกออนไลน์ เสี่ยงอันตรายถึงชีวิต
กระทรวงสาธารณสุข เตือนประชาชนอย่าหลงเชื่อสรรพคุณแอบอ้างของยาลดความอ้วนบนสื่อออนไลน์ การใช้ยาต้องอยู่ในดุลพินิจแพทย์เท่านั้น หากซื้อกินเองอาจเสี่ยงอันตรายถึงชีวิต
กระทรวงสาธารณสุข เตือนประชาชนอย่าหลงเชื่อสรรพคุณแอบอ้างของยาลดความอ้วนบนสื่อออนไลน์ การใช้ยาต้องอยู่ในดุลพินิจแพทย์เท่านั้น หากซื้อกินเองอาจเสี่ยงอันตรายถึงชีวิต
แพทย์หญิงอัมพร เบญจพลพิทักษ์ รองอธิบดีกรมอนามัย และโฆษกกระทรวงสาธารณสุข กล่าวว่า ปัจจุบันมีการโฆษณาขายผลิตภัณฑ์ลดความอ้วนในรูปแบบอาหารเสริมลดน้ําหนักในสื่อออนไลน์เป็นจํานวนมาก โดยเฉพาะเว็บไซต์ และโซเชียล โดยมักใช้ดารานักแสดง และคนที่มีชื่อเสียงเป็นพรีเซ็นเตอร์ เพื่อดึงดูดความสนใจ จึงขอเตือนประชาชนอย่าหลงเชื่อโฆษณาขายยาลดความอ้วนผ่านสื่อต่าง ๆ และห้ามซื้อยามากินเองเด็ดขาด เพราะการใช้ยาลดความอ้วนอย่างไม่ถูกต้อง นอกจากจะไม่สามารถทําให้ผอมลงได้แล้ว หากใช้ต่อเนื่องน้ําหนักจะกลับมากขึ้นกว่าเดิม (Yo-Yo Effect) โดยที่ยาหรืออาหารเสริมลดความอ้วนบางตัวมีส่วนผสมของสารไซบูทรามีน ซึ่งทําให้ผู้บริโภครู้สึกอิ่ม ไม่อยากรับประทานอาหาร และอาจเกิดอาการข้างเคียงได้ เช่น ปากแห้ง นอนไม่หลับ เวียนศีรษะ วิตกกังวล คลื่นไส้ ใจสั่น ตาพร่า ท้องผูก ฯลฯ ที่สําคัญคืออันตรายต่อระบบหัวใจและหลอดเลือดที่อาจทําให้เสียชีวิตได้ ระดับความอันตรายขึ้นอยู่กับปริมาณไซบูทรามีนที่ได้รับ ทั้งนี้หากมีความจําเป็นต้องใช้ยาเพื่อแก้ปัญหาโรคอ้วน จําเป็นต้องอยู่ในการดูแลของแพทย์เท่านั้น
“การลดน้ําหนักที่ปลอดภัย ควรปรับเปลี่ยนพฤติกรรมการดําเนินชีวิต โดยใช้หลัก3อ. คือ ควบคุมอาหารควบคุมอารมณ์ และการออกกําลังกายควบคู่กันไป ในการควบคุมอาหารเพื่อลดน้ําหนัก ต้องกินให้ครบทั้ง3มื้อ ไม่ควรอดอาหาร เนื่องจากจะทําให้ร่างกายขาดสารอาหาร และเกิดอาการเครียดทําให้กินอาหารมากกว่าเดิม โดยแบ่งสัดส่วนอาหารเป็นผัก2ส่วน แป้ง1ส่วน โปรตีน1ส่วนแล้วค่อยๆ ลดปริมาณการกินโดยเฉพาะมื้อเย็นต้องลดลง และกินก่อนเข้านอนอย่างน้อย4ชั่วโมง เพื่อลดการสะสมไขมัน” แพทย์หญิงอัมพร กล่าว
ทั้งนี้ หากพบเบาะแสการโฆษณา การผลิต/จําหน่าย ยาลดความอ้วนผิดกฎหมาย แจ้งได้ที่ สายด่วน อย. 1556 หรือร้องเรียนผ่าน Oryor Smart Application หรือสํานักงานสาธารณสุขจังหวัดทั่วประเทศ
***************************************** 23 สิงหาคม 2561
รัฐบาลไทย-ข่าวทำเนียบรัฐบาล-รัฐบาลยกระดับสินค้าเกษตรสู่ความยั่งยืน
วันศุกร์ที่ 19 พฤษภาคม 2560
รัฐบาลยกระดับสินค้าเกษตรสู่ความยั่งยืน
รัฐบาลเดินหน้าอย่างจริงจัง ในการยกระดับคุณภาพสินค้าเกษตรและกระบวนการผลิต อย่างครบวงจร เพื่อให้ภาคเกษตรกรรมของไทยมีศักยภาพที่สูงขึ้น สร้างรายได้แก่เกษตรกรได้มากขึ้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลกําหนดให้ปี 2560 เป็นปีแห่งการยกระดับมาตรฐานสินค้าเกษตรสู่ความยั่งยืน โดยดําเนินการผ่าน 3 โครงการหลักต่อเนื่องกัน 5 ปี ตั้งแต่ปี 2560 - 2564 ได้แก่ โครงการส่งเสริมการใช้เมล็ดพันธุ์ข้าวหอมมะลิคุณภาพดี ซึ่งดําเนินการไปแล้วใน 21 จังหวัด และจะขยายพื้นที่เพาะปลูกเพิ่มขึ้นอีก 3 แสนไร่ โครงการเกษตรแปลงใหญ่ มีพื้นที่รวมแล้ว 425 แปลง เนื้อที่ 1.05 ล้านไร่ จะขยายพื้นที่เพิ่มขึ้นอีก 7.5 แสนไร่ และโครงการส่งเสริมการผลิตข้าวอินทรีย์ ซึ่งมีแหล่งผลิตแล้ว 47 จังหวัด พื้นที่รวม 60,056 ไร่ จะขยายให้ได้ 1 ล้านไร่ ภายใน 3 ปี นอกจากนี้ ยังส่งเสริมให้นําเทคโนโลยีและนวัตกรรมจากบัญชีงานวิจัยและนวัตกรรมไทยของกระทรวงวิทยาศาสตร์และเทคโนโลยีมาใช้เพิ่มมูลค่าผลผลิตอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ทส.จัดประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ ครั้งที่ 3/2562
วันพฤหัสบดีที่ 24 ตุลาคม 2562
​ทส.จัดประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ ครั้งที่ 3/2562
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ ครั้งที่ 3/2562
ทส.จัดประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ ครั้งที่ 3/2562
วันนี้ (24 ต.ค. 62) เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ ครั้งที่ 3/2562 โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร เข้าร่วม ณ ห้องประชุม 401 สํานักงานนโยบายและแผนทรัพยากรธรรมชาติและสิ่งแวดล้อม โดยมีเรื่องเสนอเพื่อพิจารณา ดังนี้
1. รายงานว่าด้วยการดําเนินงานตามพิธีสารคาร์ตาเฮนาว่าด้วยความปลอดภัยทางชีวภาพ ฉบับที่ 4
2. การจัดทํา(ร่าง)พระราชบัญญัติความหลากหลายทางชีวภาพ พ.ศ. ...
3. การปรับปรุงองค์ประกอบและอํานาจหน้าที่คณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ